PATVIRTINTA

Raseinių r. Ariogalos gimnazijos direktoriaus

2022 m. vasario 22 d. įsakymu Nr. V-63

**RASEINIŲ R. ARIOGALOS GIMNAZIJOS KOMPIUTERINIŲ SISTEMŲ SPECIALISTO**

**PAREIGYBĖS APRAŠYMAS NR. 13**

**I SKYRIUS**

**PAREIGYBĖ**

1. Raseinių r. Ariogalos gimnazijos **kompiuterinių sistemų specialistas**, kodas 413203, yra priskiriamas specialistų grupei.

2. Pareigybės lygis – B.

3. Pareigybės paskirtis – tinkamai organizuoti ir atlikti visapusišką visų gimnazijos kompiuterių ir jų įrangos aptarnavimą bei remontą

4. Kompiuterinių sistemų specialistas pavaldus gimnazijos direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Kompiuterinių sistemų specialistui keliami kvalifikaciniai reikalavimai:

5.1. ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų.

6. Kompiuterinių sistemų specialistas turi žinoti ir išmanyti:

6.1. lokalius kompiuterių tinklus;

6.2. naujausią informaciją apie kompiuterinę ir programinę įrangą;

6.3. kompiuterių darbo ir priežiūros taisykles;

6.4. programų įvedimo ir naudojimosi jomis taisykles;

6.5. kompiuterių techninius duomenis, apkrovimo galimybes;

6.6. operacinių sistemų Microsoft Windows XP, Vista pagrindus;

6.7. saugos ir sveikatos darbe, priešgaisrinės saugos, elektrosaugos dirbant kompiuteriu reikalavimus;

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

7. Kompiuterinių sistemų specialistas atlieka šias funkcijas:

7.1. rengia kompiuterinės ir programinės įrangos naudojimą gimnazijoje reglamentuojančius dokumentu;

7.2. įvertina kompiuterių techninę įrangą;

7.2. prižiūri kompiuterių tinklus gimnazijoje;

7.3. atlieka visapusišką visų gimnazijos kompiuterių ir jų įrangos aptarnavimą bei remontą;

7.4. savo darbe nenaudoja nelegaliai įsigytos programinės įrangos, o legaliai įsigytos programinės įrangos nenaudoja neteisėtai;

7.5. teikia pasiūlymus gimnazijos administracijai dėl kompiuterinės technikos, medžiagų ir įrenginių įsigijimo;

7.6. rengia informacinių technologijų diegimo gimnazijoje programas;

7.7. padeda gimnazijos darbuotojams išmokti dirbti kompiuteriais ir panaudoti kompiuterines programas ugdymo procese;

7.8. kaupia informacinę, metodinę bei mokymo literatūrą kompiuterinės, programines įrangos ir duomenų bazių panaudojimo klausimais;

7.9. prižiūri ir atnaujina gimnazijoje naudojamas programas, prižiūri, kad gimnazijos kompiuteriuose ir tinklo įrenginiuose būtų blokuojama galimybė dalyvauti nuotoliniuose lošimuose;

7.10. kontroliuoja, kad gimnazijos darbuotojai, mokiniai kompiuterinę ir programinę įrangą naudotų tinkamai ir teisėtai.

**IV SKYRIUS**

**ATSAKOMYBĖ**

8. Kompiuterinių sistemų specialistas atsako už:

8.1. patikėtas intelektualias ir materialines vertybes;

8.2. patikėtos informacijos slaptumą;

8.3. teisėtą, tinkamą kompiuterinės technikos, programinės ir sisteminės įrangos naudojimą;

8.4. darbo drausmės pažeidimus;

8.5. kompiuterinės technikos, programinės įrangos priežiūrą;

8.6. už darbų atlikimą nepažeidžiant darbų saugos ir higienos reikalavimų;

8.7. už savo pareigų netinkamą vykdymą kompiuterinių sistemų specialistas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku: